མི་འབོར་ས་ཡ་ལྔ་ལྷག་ལས་མེད་པའི་སི་ཀཱོ་ཊི་ལན་ཌི་མི་དམངས་ཀྱིས་སི་ཀཱོ་ཊི་ལན་ཌིའི་མ་འོངས་མདུན་ལམ་ཆེད་སྒམ་བརླིང་ནན་ཏན་གྱིས་འོས་ཤོག་འཕེན་པའི་ཚེ།དབྱིན་ཇི་བ་བྱེ་བ་དྲུག་ལ་མཚོན་ན་རང་ཁྱིམ་དང་།ཡང་ན་ཞག་གང་པོ་མཐུན་རྐྱེན་ཞབས་ཞུ་སྒྲུབ་ཀྱིན་པའི་ཆང་ཁང་སོགས་སུ་ལྦུ་རག་འཐུང་ཞོར་རེ་སྒུག་བྱེད་རྒྱུ་དང་།མཇུག་འབྲས་ཅི་ཐོན་དེ་ལ་གུས་བཀུར་བྱེད་རྒྱུ་ལས་གཞན་མེད།རྒྱལ་ཁབ་ཅིག་གི་མངའ་ཁོངས་ཀྱི་སུམ་ཆའི་གཅིག་ལས་ཆེ་བའི་ས་འོག་ས་སྟེང་ས་བླའི་བདག་དབང་ལ་ཐུག་པའི་ལས་འགུལ་ཞིག་གི་མདུན་དུ་དེ་ལྟ་བུའི་བསམ་ཤེས་དང་།ཕ་རོལ་བའི་གདམ་ཀ་ལ་གུས་བཀུར་ཞུ་སྲོལ་དེ་ནི་ཇི་འདྲའི་རླབས་ཆེན་ཞིག་རེད་ཨང་།དེ་ནི་དམངས་གཙོའི་ལམ་ལུགས་རབ་ཏུ།ཀུན་ཏུ།ཤིན་ཏུ་སྨིན་པའི་རྒྱལ་ཁབ་ཅིགསྤྱི་ཚོགས་ཤིག་གི་དམངས་གཙོའི་ལྟ་བ་དང་རིན་ཐང་ལས་ངག་ཡིད་གསུམ་ལ་དངོས་སུ་ཞུགས་པའི་མི་དམངས་དེ་རེད།